Συντεταγμένες: 11°12′S 33°48′E﻿ / ﻿11.2°S 33.8°E﻿ / -11.2; 33.8

| Βόρεια Περιφέρεια |
| --- |
|   |
|
| Συνταγμένες: | 11.2°S 33.8°E |
|
| Χώρα: | Μαλάουι |
|
| Πρωτεύουσα: | Μζούζου |
|
| Έκταση: | 26,931 km² |
|
| Πληθυσμός (2008): | 1.698.502 κάτ. |

Για άλλες χρήσεις, δείτε: Βόρεια Περιφέρεια.  
Η **Βόρεια Περιφέρεια** (αγγλικά: *Northern Region*) είναι μια από τις 3 περιφέρειες του βόρειου Μαλάουι, εξού και το όνομα. Έχει έκταση 26.931 τ.χλμ. και πληθυσμό 1.698.502. Πρωτεύουσα είναι η Μζούζου.

Γεωγραφία
---------

Η Βόρεια Περιφέρεια είναι η βορειότερη περιφέρεια του Μαλάουι και καλύπτει όλη τη βόρεια πλευρά του (εξού και το όνομα). Συνορεύει στα νότια με τις συνοικίες Νχοτακότα και Κασουνγκού της Κεντρικής Περιφέρειας. Συγκεκριμένα η Συνοικία Μζίμπα συνορεύει με την Κασουνγκού στα νοτιοανατολικά και με τη Νχοτακότα στα νοτιοδυτικά, και ο Κόλπος Νχάτα συνορεύει στα νότια με τη Νχοτακότα. Η περιφέρεια συνορεύει στα βορειοδυτικά με τη Βόρεια και στα κεντρο-δυτικά με την Ανατολική Επαρχία της Ζάμπια, στα βορειοδυτικά με την Περιφέρεια Μπέϋα της Τανζανίας και στα νοτιοδυτικά με την Επαρχία Τέτε, στα νοτιοανατολικά με την Επαρχία Ζαμπέζια και στα νοτιο-κεντρικά με την Επαρχία Νιάσα της Μοζαμβίκης. Στα δυτικά βρέχεται από τη Λίμνη Μαλάουι.

Η Λικόμα είναι σύμπλεγμα νησιών που αποτελείται από δύο νησιά: το Λικόμα και το Τσιζουμουλού. Τα δύο αυτά νησιά βρίσκονται στη λίμνη Μαλάουι.

Συνοικίες
---------

Η Βόρεια Περιφέρεια περιλαμβάνει τις 6 από τις 28 συνοικίες του Μαλάουι.

|  | Συνοικία | Πρωτεύουσα | Αγγλικά |
| --- | --- | --- | --- |
| 11 | Καρόνγκα | Καρόνγκα | Karonga |
| 12 | Λικόμα | Λικόμα | Likoma |
| 13 | Μζίμπα | Μζίμπα | Mzimba |
| 14 | Κόλπος Νχάτα | Νχάτα | Nkhata |
| 15 | Ρούμφι | Ρούμφι | Rumphi |
| 10 | Τσιτίπα | Τσιτίπα | Chitipa |

Δημογραφία
----------

Το 2008 η Βόρεια Περιφέρεια είχε 1.698.502 κατοίκους, ποσοστό 13% του συνολικού πληθυσμού του Μαλάουι. Η πυκνότητα ήταν 63 κάτοικοι ανά χιλιόμετρο. Από το συνολικό πληθυσμό το 51,1% είναι γυναίκες και το 48,5% άνδρες. Από το συνολικό πληθυσμό το 47% είναι παιδιά 18 χρονών. Ο υψηλός αριθμός των παιδιών φτάνει το 37,7 % από το 1998 μέχρι το 2008. Το 59,8% των παιδιών μέχρι 17 χρονών μένουν με με κυδεμόνες. Το 17,6% μένουν με τους γονείς τους και το 11,2% είναι ορφανά.

### Γλώσσες

Πέρα από τα αγγλικά και τα τσιτσέουα, τις δύο επίσημες γλώσσες του Μαλάουι, στα βόρεια ομιλείται και η Τσιτουμπούκα. Αυτή ομιλείται από περίπου 750.000 μέχρι 1.000.000 ανθρώπους.

Πόλεις
------

Η μεγαλύτερη πόλη του Βόρειου Μαλάουι είναι η Μζούζου. Άλλες σημαντικές πόλεις είναι η Εκουεντένι, η Μζίμπα, η Καρόνγκα, η Ρούμφι και η Νχάτα. Μικρότεροι οικισμοί είναι η Λικόμα, η Τσιτίπα, η Τσιλούμπα, το Εδινγκένι, η Λιβινγκστόνια, η Τσιντέτσε, η Τσαμφίρα, η Τζέντα και το Εμπαγκουένι.

Δείτε επίσης
------------

* Βόρεια Περιφέρεια
* Περιφέρειες και Συνοικίες του Μαλάουι

Παραπομπές
----------

1. ↑  *Malawi Multiple Indicator Cluster Survey 2006 - Prelimenery Report*, National Statistical Office, Zomba, Malawi, Februar 2007
2. ↑  The Tumbuka of Malawi and Zambia[*νεκρός σύνδεσμος*] - International Mission Board of the Southern Baptist Convention
3. ↑  «Informationen zum Land: Malawi». Αρχειοθετήθηκε από το πρωτότυπο στις 21 Μαΐου 2007. Ανακτήθηκε στις 26 Φεβρουαρίου 2012.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Περιφέρειες και Συνοικίες του Μαλάουι |
| --- |
|  |
|  | Βόρειο | 
Καρόνγκα · Λικόμα · Μζίμπα · Κόλπος Νχάτα · Ρούμφι · Τσιτίπα |
|  |
| Κεντρικό | 
Κασουνγκού · Λιλόνγκουε · Μτσίνζι · Ντέντζα · Ντόουα · Ντσέου · Ντσίσι · Νχοτακότα · Σαλίμα |
|  |
| Νότια | 
Ζόμπα · Μανγκότσι · Ματσίνγκα · Μπαλάκα · Μπλαντάιρ · Μουάνζα · Μουλάντζε · Νένο · Νσάντζε · Τσικουάουα · Τσιραζουλου · Τυόλο · Φαλόμπε |

 |